• •

**Všetkým záujemcom**

• •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo**  SE-VO1-2022/002118-032 | **Vybavuje/linka**  Ing. Beáta Škanderová/44571 | **Miesto/dátum**  Bratislava 28.04.2022 |

Vec : *V*ysvetlenie informácií potrebných na vypracovanie ponuky č.7

Na základe doručenej žiadosti o vysvetlenie informácií potrebných na vypracovanie ponuky a v súlade s § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) zverejňujeme na webovom sídle systému JOSEPHINE vysvetlenie informácií potrebných na vypracovanie ponuky v rámci verejnej súťaže **„Čistopisy dokladov Slovenskej republiky II.“*,*** uverejnenej v Úradnom vestníku EÚ pod zn.2022/S 046-118759 zo dňa 07.03.2022 a vo Vestníku verejného obstarávania č.64/2022 zo dňa 08.03.2022 pod zn.15851-MST, uskutočňovanú s využitím systému JOSEPHINE.

V súvislosti s nasledujúcimi požiadavkami (Príloha č. 1 súťažných podkladov, bod 1.3.1) vysvetlite a potvrďte:

**Otázka č.1**

Požiadavka: “aspoň jedna UVA-UVB farba, aspoň jedna UV-C farba / min jedna UVA-UVB farba, min jedna UV-C farba” Vysvetlite, prosím, čo znamenajú farby UVA, UVB a UVC. UV indikácie A, B, C – znamenajú rôzne farby v UV, napr. žltá, modrá, červená? Znamená UVA-UVB prechod dúhy, napr. UV žltá – UV modrá atď? Alebo – ide o jeden UV atrament, ktorý má rôznu fluorescenciu v závislosti od vlnovej dĺžky UV žiarenia (napr. UV 365 nm – fluorescenčná zelená UV 313 nm – fluorescenčná žltá)?

**Odpoveď na otázku č.1**

Označenie UVA, UVB a UVC je všeobecné medzinárodné označenie UV žiarenia podľa jeho vlnových dĺžok. Pri skúmaní dokumentov sú používané štandardné UVA zdroje 365 nm, ďalej UVB 313 nm a nakoniec „špeciálne“ zdroje UVC 254 nm.

Ak je teda požiadavka na jednu UVA-UVB farbu a jednu UVC farbu, musí čistopis obsahovať  jednu farbu, ktorá je viditeľná pri štandardnom UVA žiarení 365 nm resp. v celom rozsahu UV - napr. žltú, a druhú farbu, ktorá je pri 365 nm neviditeľná a zviditeľní sa v UVC 354 nm, napr. na červeno.

Špecifikácia nevyžaduje UV farby v irisovom prechode ani bifluorescenčné farby, uvedené je na ponuke uchádzača.

**Otázka č.2**

Požiadavka: „Držiteľ polykarbonátovej karty môže byť zabezpečený s vysoko bezpečnou celistvosťou a životnosťou garantujúcim spôsobom pomocou polypropylénovej okennej lišty, zodpovedajúcej spôsobu upevnenia na aktuálnych cestovných dokladoch SR / Úchyt. polykarbonátovej karty môže byť istený vysokobezpečným celistvosťou a trvácnosť zaručujúcou pomocou okienkového polypropylénového pásika, popredným spôsobom upevnenia na súčasných cestovných dokladoch SR.“

Tento popis sa týka konkrétneho riešenia závesu s polyesterovým okienkovým prúžkom používaným v súčasnom slovenskom pase, ktorý bol patentovaný a implementovaný jednou spoločnosťou. Na trhu existuje niekoľko alternatívnych riešení pántov pre polykarbonátové dátové stránky, ktoré ponúkajú rôzne spoločnosti. Tieto riešenia neobsahujú polypropylénový pásik s okienkom, ale ich kvalita a trvanlivosť je na rovnakej úrovni, ako sa v súčasnosti používa v pasoch SR a už mnoho rokov sa úspešne používajú v pasoch v obehu po celom svete.

Je možné ponúknuť alternatívne riešenie závesu (bez polypropylénového prúžku), odlišné od súčasného pasu SR? Prosím Potvrď.

**Odpoveď na otázku č.2**

Polykarbonátová karta musí byť v mieste spojenia s obalom a vnútornými listami pripevnená prostredníctvom závesu, ktorý ústi pri hornom okraji dátovej karty. To znamená, že celá dátová karta, s výnimkou úzkeho miesta spojenia karty so závesom (čo je zvyčajne do 1-2 cm od okraja karty), je čistým polykarbonátom, ktorý má ako jediný najvyššiu kompaktnosť vrstiev a teda je najbezpečnejším variantom dátovej karty.

Ak uchádzači vyrábajú svoje cestovné doklady formátu ID3 s dátovou kartou bez použitia polypropylénového pásika na dátovej karte, avšak za dodržania podmienky na záves končiaci pri hornom okraji dátovej karty (to znamená, že telo karty je čistý polykarbonát), ich čistopisy spĺňajú podmienky zadané v bode 1.3.1. Prílohy č.1 Opis predmetu zákazky súťažných podkladov.

S úctou

.............................................

**Mgr. Ľubomír Kubička**

riaditeľ odboru verejného obstarávania